《送彦猷》
宋代·刘敞

苍苍南山桂，岁暮独华滋。非无栋梁用，道远莫致之。

黄雀巢其巅，蝼蚁穴其卑。全生亦以遂，匠石空复悲。

两唐迈青节，千岁接光辉。圭璋固特达，鸿鹄佳羽仪。

庶几朝廷老，出入王者师。何事江湖间，浮沈众人为。

我实牛马走，不能强絷维。欲往路苦艰，怆兹四愁诗。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。